
Tema operei literare
În textul operei literare se prezintă evenimente legate de fixarea candidatului guvernamental în capitala unui judeţ de munte, fiind o satiră la adresa moravurilor politice şi familiale din ultimele decenii ale secolului al XIX lea. Partizanii a două grupări politice se duşmănesc, se luptă şi se împacă.
Structura











Textul este compus din patru acte, fiecare cuprinzând un număr de scene. Actul I – 9 scene, actul al II lea -14, cel de-al treilea -7, ultimul – 14 scene.
Rezumatul










ACTUL I

Ştefan Tipătescu, prefectul judeţului şi „prieten intim” cu Zaharia Trahanache, preşedintele organizaţiei locale a grupării politice guvernamentale, îi adresează soţiei acestuia, Zoe Trahanache, o scrisoare de dragoste. Zoe, din neglijenţă, pierde scrisoarea, care este găsită de un cetăţean „turmentat”. Nae Caţavencu, şeful unei grupări politice independente şi proprietar al ziarului „Răcnetul Carpaţilor” ajunge prin mijloace necinstite în posesia scrisorii. Sperând să fie ales deputat, Caţavencu îl ameninţă pe Tipătescu cu publicarea scrisorii.

ACTUL al II lea
După ce încearcă zadarnic, prin tot felul de mijloace, de la arestarea de către Ghiţă Pristanda, poliţaiul oraşului, la ameninţări până la promisiuni, să intre în posesia compromiţătorului document, Tipătescu este convins de Zoe să propună candidatura lui Caţavencu, pentru a evita astfel un scandal public. 





ACTUL al III lea

La adunarea electorală este însă propus alt candidat, trimis de la „Centru”, - Agamemnon Dandanache.












Reprezentanţii celor două grupări politice ajung să se încaiere şi, în învălmăşeală, Caţavencu îşi pierde pălăria, în căptuşeala căreia ascunsese scrisoarea.




ACTUL al IV lea


Documentul este găsit de acelaşi cetăţean „turmentat”, care îl restituie Zoei Trahanache. Între timp, Zaharia Trahanache, dorind să-şi anihileze adversarul politic, pe Caţavencu, găseşte o poliţă falsificată de acesta. Riscând să fie făcut răspunzător pentru fals şi, mai ales, pierzând orice şansă de a fi ales deputat, Caţavencu acceptă să conducă manifestaţia în cinstea celui care a avut mai multă abilitate decât el, deoarece Dandanache ajunsese în postura de candidat tot în urma unui şantaj cu o scrisoare a unei persoane importante. 






În final, toţi se împacă, animozităţile, interesele personale, micile pasiuni dispărând ca prin farmec, Dandanache fiind ales în unanimitate. 
